Det er ikke usædvanligt, at der i aviserne står, hvor meget f.eks. overvægt og rygning koster både sundhedsvæsenet og samfundet som helhed.

Sundhedsstyrelsen skriver i sine forebyggelsespakker til kommunerne, hvad forskellige risikofaktorer koster. De store udgifter skal få politikere og andre til at forstå, at det er alvorlige problemer, og at der er penge at spare ved at gøre noget ved rygning og fedme og andre risikofaktorer for sygdom.

Men er det rimeligt at bruge økonomiske argumenter som begrundelse for at reducere forekomsten?